Hovedkontorene til holdingselskapet Royal Caribbean Cruises (til venstre) og datterselskapet Royal Caribbean International (til høyre) i Miami, 2008.
**Cruiserederi** eller **cruiseselskap** er et rederi som opererer cruiseskip og markedsfører offentlig cruise på hav eller på elver. Cruiserederiene er forskjellig fra linjerederiene som primært er opptatt av å transportere passasjerer. Selv om cruiserederiene tilbyr varierte cruisepakker, har alle til felles å tilby overnatting med stort utvalg av måltider og underholdning. Utflukter til land og alkohol kan inkluderes, noen ganger mot tilleggsbetaling.

Blant cruiserederiene som finnes er det noen som er direkte etterkommere av de tradisjonelle linjerederiene som opererte de velkjente transatlantiske passasjerskipene, såkalte atlanterhavsskip, som seilte mellom Europa og New York. Andre cruiserederi ble grunnlagt fra 1960-årene som satset spesielt for cruisemarkedet, blant disse var mange norskeide cruiserederier; Norwegian Caribbean Lines og Royal Caribbean Cruise Lines satset på billige cruise i Karibia, mens Royal Viking Line satset på eksklusive verdenscruise som et alternativ til karibisk cruise.

Cruisevirksomheten har vært ekstremt flyktig; cruiseskipene innebærer massive investeringer med svært høye driftskostnader, og en liten nedgang i forhåndsbestillinger kan enkelt sette et cruiseselskap ut av virksomhet. Cruiserederiene selger ofte, renoverer eller bare omdøper cruiseskipene sine bare for å holde tritt med reisetrender.

En rekke fiaskoer og konsolideringer fra 1990-årene har ført til at mange av cruiseselskapene har blitt kjøpt opp av mye større holdingselskaper eller for å bli operert som «cruisemerker» i større cruiseselskaper. Disse cruisemerkene eksisterer delvis på grunn av gjentatte kundelojalitet, samt for å tilby ulike nivåer innen kvalitet og tjenester. Eksempelvis eier Carnival Corporation & plc både Carnival Cruise Line og Holland America Line, hvorav Carnival Cruise Line tidligere hadde som forbilde å bære på seg et rykte med skip som ble kalt for «festskipene» tilpasset for yngre reisende passasjerer, men som hadde blitt større, moderne, men likevel lønnsomme, mens Holland America Line sine skip dannet et bilde av klassisk eleganse.

En vanlig praksis i cruiseindustrien når det gjelder oppføring av kontraheringer eller overføringer av cruiseskip, er å oppføre det mindre operatørselskapet og ikke det større holdingselskapet, som skal representere mottakercruiseselskapet for salget, overføringen eller kontraheringen av skipet. Eksempelvis er Carnival Cruise Line og Holland America Line cruiserederiene, mens Carnival Corporation og Royal Caribbean Group er holdingselskapene. Denne praksisen med å bruke cruisemerket i motsetning til holdingselskapet som cruiserederi er også listet i Cruise Lines International Association (CLIA) som er verdens største cruisehandelforening, og medlemsbaserte anmeldere av cruiserederiene.

Liste over utvalgte cruiserederi
--------------------------------

| Cruiserederi | Holdingselskap | Logo |
| --- | --- | --- |
| **Carnival Corporation & plc** |  |
| Carnival Cruise Line | Carnival Corporation & plc |
| AIDA Cruises | Carnival Corporation & plc |  |
| Holland America Line | Carnival Corporation & plc |  |
| P&O Cruises | Carnival Corporation & plc |  |
| Cunard Line | Carnival Corporation & plc |  |
| **Royal Caribbean Group** |  |
| Royal Caribbean International | Royal Caribbean Group |  |
| Celebrity Cruises | Royal Caribbean Group |  |
| **Norwegian Cruise Lines Holdings** |  |
| Norwegian Cruise Line | Norwegian Cruise Line Holdings |
| **MSC Cruises** |  |
| **Hurtigruten Group** |  |
| Hurtigruten Norge | Hurtigruten Group |
| HX | Hurtigruten Group |
| **Viking** |  |
| Viking River Cruises | Viking |
| Viking Ocean Cruises | Viking |
| **Fred. Olsen Cruise Lines** | Bonheur |  |

Referanser
----------

1. ↑  «Define Cruise Line». *www.travel-industry-dictionary.com*. Besøkt 24. april 2019.
2. ↑  News, Cruise Industry. «Cruise Ship Orderbook - Cruise Industry News | Cruise News».  **(engelsk)**. Besøkt 4. februar 2024.  Ekstern lenke i `|verk=` (hjelp)
3. ↑  «Ship Sales and Transfers - Cruise Industry News | Cruise News». *web.archive.org*. 22. august 2016. Arkivert fra originalen 22. august 2016. Besøkt 4. februar 2024.
4. ↑  «CLIA Cruise Lines». *web.archive.org*. 25. november 2018. Archived from the original on 25. november 2018. Besøkt 4. februar 2024. CS1-vedlikehold: Uheldig URL (link)

Eksterne lenker
---------------

* (no) Cruiserederier | Cruisespesialisten
* (en) Cruise Lines - Reviews and Ratings of Cruise Lines | Cruise Critic Arkivert 24. april 2019 hos Wayback Machine.